Benny Lindelauf in Pretoria
Benny Lindelauf was gister (27 Oktober) in Pretoria.
Die dag het afgeskop in Waverley Biblioteek waar Benny en ’n aantal skrywers oor kreatiwiteit gepraat het. Hier is Benny saam met Sam Cooper, die bibliotekaris wat alles gereël het.
Daniella Day, die skrywer van Blou Trane (LAPA) was daar.
Alet Steenkamp en Nerine Ahlers was ook daar. Hierdie duo is verantwoordelik vir die fantastiese SSS-reeks, en boeke soos Ek + Jy. Die boeke is ook by LAPA beskikbaar.
Marisa Haasbroek, die skrywer van Iewers vlieg daar fairydust (LAPA), het ook deelgeneem.
Ilse Salzwedel was ook daar. Sy is die skrywer van die onlangse boek Van sprokie tot kollig (Penguin), en dan tekste soos Onvertelde stories van Afrikaans, Bloedsusters, Seerowers, kameelkoppe en chillies vir tee en Selna Visser: My Hel in Dubai (LAPA).
Hier is Benny saam met Nicol Stassen, die hoof van Protea Boekhuis. Benny se boeke Nege oop arms en Die hemel van Heivisj is Daniel Hugo na Afrikaans vertaal en deur Protea uitgegee.
Nicol is ’n baie goeie fotograaf.
Benny teken boeke.
Later die dag het Benny ook die Botaniese Tuin in Pretoria gaan besoek…
en hy was by die Protea Boekwinkel.
Later die aand was hy ook die gas van die Nederlandse ambassadeur in Suid-Afrika.
Die foto’s is verskaf deur Eureka Barnard van SASNEV wat vir Benny na Suid-Afrika genooi het.